Цэнтральную частку горада займае ансамбль гандлёвых радоў, узведзены ў канцы XIX – пачатку XX стагоддзя. Асаблівую прыгажосць гораду надае драўляная і каменная забудова канца XIX – пачатку XX стагоддзя. Яшчэ і зараз на старых вуліцах можна ўбачыць фасады і ганкі дамоў, аздобленыя разнымі драўлянымі карункамі. Сярод шматлікай драўлянай забудовы вылучаюцца ярка-чырвоныя ці белыя атынкаваныя фасады цагляных будынкаў з разнымі драўлянымі ліштвамі і аканіцамі, каванымі кратамі балконаў і ганкаў.